
Teme de reflecţie
„Oamenii învață învățând pe alții.” – Seneca
Aplicația Tinkercad, creată de AutoDesk, oferă o gamă largă de resurse didactice utile pentru disciplinele STEM. Practic, aplicația este o fuziune între domeniile mecanică, electricitate și informatică, a cărei utilitate este amplificată prin circulația informațiilor în comunitatea de utilizatori. 
Ce oferă Tinkercad?
- posibilitatea de modelare a unor piese mecanice pentru lecțiile de desen tehnic și organe de mașini (reprezentare in vedere, in sectiune, desen la scară) și utilizarea aplicațiilor CAD.
- Accesul la un cont de profesor, cu organizarea pe clase a elevilor și urmărirea activitătii acestora în timp real;
- Resurse pentru desfășurarea de lecții non-formale în “Şcoala altfel” și în activitatea cu firmele de exercițiu (proiecte didactice, galerie de obiecte printabile 3D, modelarea și simularea fenomenelor fizice din mecanică și electricitate etc);
- micro:bit si “computational thinking”, cu posibilitatea de transpunere a aplicațiilor realizate în Scratch si MakeBlock în secvențe de cod (Python);

Contactul cu aplicaţii ca Tinkercad se înscrie în trendul Fab Lab, care a fost iniţiat pentru a explora în linii mari modul în care conţinutul informaţiilor se leagă de reprezentarea fizică a acestora şi modul în care o comunitate poate fi instruită în utilizarea de tehnologii de bază. 
Invăţarea se realizează în principal prin colaborare. În  acest mod, tinerii dobândesc abilităţile de a proiecta şi produce ei înşişi diferite obiecte, de a lucra în echipă, de a rezolva probleme şi a lua decizii, lucruri care le vor fi de folos pe piaţa muncii. 
	Pentru a aduce conceptul de Fab Lab la dimensiunile şcolii, este indicată crearea unui Makerspace în perimetrul acesteia. În acest sens, pot fi alocate resurse pentru amenajarea în şcoală a unui spaţiu dotat cu echipamente din cât mai multe domenii, care să poată fi folosite de elevi, în mod creativ, în siguranţă.
	Poate fi formată astfel o comunitate de utilizatori, care să îşi exploreze interesele, să împărtăşească idei, informaţii, metode şi experienţă. 

Aplicaţii şi evaluare
Resursa a fost utilizată la orele de fizică, la clasele a X-a liceu teoretic şi la disciplinele de specialitate la clasa a IX-a şi a XI-a liceu tehnologic – domeniul Mecanică (nivel 4 – Tehnician mecatronist, Tehnician mecanic întreţinere şi reparaţii,).
Din contul de profesor au fost formate clase (similar cu Google Classroom) şi au fost propuse elevilor diferite activităţi în funcţie de specificul disciplinei.

Anexa 3 la PO nr. 37/10.09.2024 provind aprobarea RED la nivelul ISJ Giurgiu

Fişa descriptivă a resursei educaţionale deschise

	I. Date generale

	Titlul resursei educaționale propuse 
	Tutorial de utilizare a aplicaţiei Tinkercad®

	Disciplina/ domeniul de bază
	Discipline STEM

	Clasa/ domeniul de aplicare
	IX-XII
liceu teoretic - profil real  
liceu tehnologic – domeniul Mecanică, domeniul Electric

	Autori
	prof. Enache Silvia Ioana, 
prof. Enache Mihaela

	II. Prezentarea resursei educaţionale

	Competența specifică vizată 
	Proiectarea circuitelor electrice:
Fizică, clasa a X-a – Producerea şi utilizarea curentului continuu, Producerea şi utilizarea curentului alternativ
Fizică, clasa a XI-a – Oscilaţii şi unde electromagnetice - Modelarea funcţionării unor circuite de curent alternativ
SPP nivel 3/4 Electric, Anexa 4 la OMENCS 4121/13.06.2016, URÎ 10 – Dimensionarea instalaţiilor electrice
Modelare 3D:
SPP nivel 3/4 Mecanică, Anexa 2/4 la OMENCS 4121/13.06.2016,  URÎ 1 - Realizarea schiţei piesei mecanice în vederea executării ei; URÎ 9 – Proiectare asistată de calculator
Programarea microcontrollerelor:
SPP nivel 4 Mecanică, Anexa 4 la OMENCS 4121/13.06.2016, URÎ 13 – Acţionarea electrică, hidraulică şi pneumatică a sistemelor mecatronice, URÎ 14 – Senzori, traductoare şi automate programabile
SPP nivel 4 Electric, Anexa 4 la OMENCS 4121/13.06.2016, URÎ 8 – Realizarea sistemelor de acţionare electrică

	Durata resursei
	-

	Scurtă prezentare a resursei educaționale propuse
	Tutorial (în limba română) de utilizare a aplicaţiei Tinkercad®, realizată de Autodesk®.
Tutorialul cuprinde explicaţii despre utilizarea diferitelor secţiuni ale aplicaţiei, cu exemple în imagini (capturi de ecran).
Tutorialul este destinat atât cadrelor didactice cât şi elevilor de liceu, pentru a fi utilizat în cadrul disciplinelor STEM, pentru dobândirea competenţelor specifice vizate.
Aplicaţia este gratuită, ea putând fi accesată prin intermediul conexiunii la Internet, şi este disponibilă atât pentru laptop/desktop, cât şi pentru dispozitivele mobile (telefon, tabletă).

	Elemente agregate
	https://liceubolintin.ro/eduhub/2024/10/14/tutorial-tinkercad_ro/ 

	III. Comentarii

	Alte aspecte utile de împărtăşit cu privire la utilizarea resursei educaționale în activitatea cu elevii
	Aplicaţia poate fi folosită de profesori, elevi, sau orice utilizator independent care doreşte să se iniţieze în modelarea 3D, proiectarea şi simularea funcţionării circuitelor electrice, utilizarea microcontrolerelor (micro:bit), simularea unor fenomene fizice sau scrierea de coduri (Makecode). 
Accesarea aplicaţiei poate fi făcută dintr-un cont de utilizator, care poate fi de mai multe tipuri:
-	cont de profesor;
-	cont de elev, independent sau înrolat într-o clasă;
-	cont personal;
Din contul de profesor pot fi formate clase (similar cu Google Classroom) în care elevii sunt înrolaţi cu conturile proprii, astfel încât profesorul poate accesa în orice moment proiectul unui elev, pentru a vedea în timp real progresul şi a oferi feed-back.
Deasemenea, un profesor poate transmite un link de invitaţie altui profesor, pentru a evalua împreună proiectele unei clase (Co-teaching).

